Online Sugárvédelmi Továbbképző Tanfolyam

2020. december 8.

# **Első Körlevél**

Az ELFT Sugárvédelmi Szakcsoportja ebben az évben a járvány miatt elmaradt továbbképzés helyett Online Sugárvédelmi Továbbképző Tanfolyamot szervez összevonva a szokásos évzáró Sugárvédelmi Mikulás rendezvénnyel.

A továbbképzés időpontja 2020. december 8. (kedd)

A Szakcsoport vezetése felkéri a Szakcsoport tagjait és minden további hazai sugárvédelmi szakembert, hogy az elmúlt időszakban végzett munkájának eredményeit előadás formájában ismertesse.

A GAMMA Zrt. felajánlotta az ELFT Sugárvédelmi Szakcsoport számára, hogy az online konferenciára egy termet biztosít, ahol előadásokat lehet tartani, azokat fel lehet venni, illetve magát az online konferenciát lehet irányítani. Az ehhez szükséges technikai eszközök közül az internet elérést, mikrofont, világosítást, kamerát, megjelenítő monitort rendelkezésre bocsátja.

Az ELFT sugárvédelmi szakcsoport első online konferencia lebonyolításának tervezett menetrendje:

A résztevők a mellékelt jelentkezési lapon a jelentkezhetnek az Online Sugárvédelmi Továbbképző Tanfolyamra.

A Tanfolyamra a jelentkezési lapot az ELFT címére kérjük beküldeni (levelezési cím: Eötvös Loránd Fizikai Társulat, 1092 Budapest, Ráday utca 18. fsz. 3. e-mail:elft@elft.hu)

**2020. november 15-ig**.

A résztvevők a konferencia kezdete előtt e-mailben kapnak információt a csatlakozás részleteiről.

Az előadások kivonatait elektronikus formában az svszakcsop@gmail.com címre kérjük beküldeni. **Beküldési határidő: 2020. november 15.**

Az előadók az előadásuk kivonatának beküldése mellett a jelentkezési lapon nyilatkoznak arról, hogyan szeretnék megtartani az előadásukat. Az előadó a következő lehetőségek közül választhat:

**Offline otthoni előadás.** Az előadó otthon elkészíti az előadását egy pptx fájlt, amire felmondja az előadáshoz tartozó szóbeli tartalmat. A pptx fájlt elküldi az szervező bizottságnak az svszakcsop@gmail.com. Az online konferencián az adott időpontban a levezető elnök lejátssza az előadást.

**Offline stúdió előadás.** Az előadó előre egyeztetett időpontban elmegy a stúdióba, ahol megtartja az előadását, ami rögzítésre kerül pptx formátumban és az online konferencián az adott időpontban a levezető elnök lejátssza az előadást.

**Online otthoni előadás.** 2020. december 8-án az előadó az adott időpontban megkapja a szót a levezető elnöktől és az otthonában a számítógépe előtt ülve, online elmondja az előadását. Az előadás napja előtt 2020. december 7-én egy próba bejelentkezéssel egy technikus segíti kipróbálni a rendszer működését.

**Online stúdió előadás.** 2020. december 8-án az előadó eljön a stúdióba az adott időpontban a levezető elnök megadja neki a szót és elmondja az előadását élőben. Az előadást követően távozik a stúdióból.

Az előadások után a levezető elnök az előadás közben írásosan “chat” formájában beérkező feltett kérdéseket felolvassa, amely kérdésekre az előadó élőben válaszolhat.

A szerzők idén is pályázhatnak a SOMOS Alapítvány által alapított Sugárvédelmi Nívódíjra. A pályázati feltételekről a mellékelt Pályázati felhívásban olvashatnak.

**Beküldési határidő: 2020. november 15**.

A tanfolyam idején kerül átadásra a Szakcsoport által alapított Sugárvédelmi Emlékérem, amelyre az előző körlevélbe meghirdetett 2020. szeptember 7-i határidőig lehetett javaslatot tenni. A Sugárvédelmi Szakcsoport vezetősége a következő ülésén dönt az emlékérem odaítéléséről.

A rendezvénnyel kapcsolatban információk a szakcsoport és a társulat honlapján is megtalálhatók (<http://elftsv.hu/>, <http://elft.hu/>).

Az előadások kivonatai magyar és angol nyelven készüljenek, a következő formátumban:

*Oldal mérete (külön-külön oldalon a magyar és az angol): A5.*

*Margók: minden oldalon (fent, lent, jobb- és baloldalon) 2,0 cm.*

*Sorköz: Szimpla.*

*Az előadás címe: Times New Roman 12pts, nagybetűs, félkövér, középre rendezve.*

*Az előadók neve: Times New Roman 12pts, félkövér, középre rendezve.* ***Az egységes forma miatt és a szekció elnökök munkájának megkönnyítése érdekében kérjük a keresztnevének teljes kiírását!***

*A munkahely megnevezése: Times New Roman 12pts, dőlt, középre rendezve.*

*A szöveg: Times New Roman 11pts, normál, bekezdések behúzás nélkül, sorkizárással*.

Mellékletek:

* Jelentkezési lap
* Pályázati felhívás a Sugárvédelmi Nívódíj pályázatra

Budapest, 2020. október 16.

 Baráti üdvözlettel:

 Antus Andrea

 a szervezőbizottság nevében